सूरत. गोडादरा की बीजेपी पार्षद मीना राठौड़ के पति दिनेश बाबू राठौड़ को एसीबी ने गुरुवार शाम को 5 लाख रुपए रिश्वत लेते रंगेहाथों गिरफ्तार कर लिया। बीजेपी अध्यक्ष नितिन भजियावाला ने पार्षद और उसके पति को पार्टी से निलंबित कर दिया। बताया जा रहा है कि जिससे रिश्वत मांगी गई थी, वह भी बीजेपी का ही कार्यकर्ता है। एसीबी के डीवाईएसपी आरएस पटेल ने रात 12.30 बजे बताया कि पार्षद के घर और ऑफिस की तलाशी की जा रही है। निर्माण के लिए रिश्वत मांगने की शिकायत आई थी। पार्षद पर पूछताछ के बाद मामला दर्ज हो सकता है।